b'\n_START_ARTICLE_\nStipan Filakovi\xc4\x87\n_START_PARAGRAPH_\nStipan Filakovi\xc4\x87 (Santovo, Ma\xc4\x91arska, 1954.) je ma\xc4\x91arski atleti\xc4\x8dar, osvaja\xc4\x8d odli\xc4\x8dja za Ma\xc4\x91arsku, kulturni djelatnik i du\xc5\xbenosnik hrvatske manjine u Ma\xc4\x91arskoj. Po struci je profesor tjelesnog odgoja i hrvatskog jezika._NEWLINE_Rodio se u Santovu, gdje je poha\xc4\x91ao hrvatsku manjinsku \xc5\xa1kolu. Srednju \xc5\xa1kolu je poha\xc4\x91ao u Moha\xc4\x8du koji je kasnije postao i njegovim mjestom stalnog boravka. Studirao je hrvatski jezik i knji\xc5\xbeevnost na Filozofskom fakultetu Sveu\xc4\x8dili\xc5\xa1ta "E\xc3\xb6tv\xc3\xb6s Lor\xc3\xa1nd" u Budimpe\xc5\xa1ti, a  tjelesni odgoj na sveu\xc4\x8dili\xc5\xa1tu u Pe\xc4\x8duhu. Oba studija je diplomirao.\n_START_SECTION_\nKulturni rad\n_START_PARAGRAPH_\n1973. je osnovao i do danas vodio jednu od hrvatskih najpoznatijih folklornih skupina, danas poznatu kao KUD "Moha\xc4\x8d".\n_START_SECTION_\nPoliti\xc4\x8dki rad\n_START_PARAGRAPH_\nDjelatan je i u dru\xc5\xa1tvenom \xc5\xbeivotu hrvatske zajednice. U njegovom Moha\xc4\x8du je od 1998. dopredsjednikom Hrvatske manjinske samouprave.\n_START_SECTION_\n\xc5\xa0portski rad\n_START_PARAGRAPH_\nNjegov \xc5\xa1portski \xc5\xbeivot je usmjeren ka atletici. Svojevremeno je bio ma\xc4\x91arski lakoatletski reprezentativac u juniorskoj i seniorskoj konkurenciji (od 1973.). Njegova disciplina je bila 400 m prepone. Kasnije je diplomirao za atletskog trenera. Danas je trenerom Atletskog kluba Moha\xc4\x8d (Moh\xc3\xa1csi TE). _NEWLINE_Pored atletike, natjecao se i u konji\xc4\x8dkom \xc5\xa1portu od 1982. do 1989. te od 2007.. Natje\xc4\x8de se u utrkama s dvopregom.'